
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 454 

21 Ιουλίου 2000 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση πολεοδομικής μελέτης της πολεοδομικής ε¬ 
νότητας 5, περιοχής «Τρίγωνο Λαγού» του Δήμου 
Παιανίας (Ν. Αττικής) και καθορισμός οριογραμ- 
μών ρεμάτων. 1 

ΑΠΟΦΑΣΕΙΣ 

Κήρυξη αναδασωτέας εκτάσεως 3,316 στρεμμάτων, 
στη θέση «αλωνίσματα» Περιφέρειας Δημοτικού 
Διαμερίσματος Παλαιόστανης του Δήμου Πύδνας 
Νομού Πιερίας. 2 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

Έγκριση πολεοδομικής μελέτης της πολεοδομικής ενό¬ 
τητας 5, περιοχής «Τρίγωνο Λαγού» του Δήμου Παια- 
νίας (Ν. Αττικής) και καθορισμός οριογραμμών ρεμά¬ 
των. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 6 (παρ. 1, 4, 5 και 6) και 7 
(παρ.1,2 και 4) του Ν. 1337/1983 «Επέκταση των πολεοδο- 
μικών σχεδίων, οικιστική ανάπτυξη και σχετικές ρυθμίσεις» 
(Α' 33) όπως το άρθρο 6 τροποποιήθηκε με την παρ. 2 του 
άρθρου 8του Ν. 1512/1985 «Τροποποίηση και συμπλήρω¬ 
ση πολεοδομικών διατάξεων, ρύθμιση συναφών θεμάτων 
και θεμάτων του Ταμείου Νομικών» (Α' 4). 

2. Τις διατάξεις του άρθρου 3 του Ν.Δ/τος της 17.7.1923 
«Περί σχεδίων πόλεων κ.λ.π.» (Α' 228) όπως μεταγενέστε¬ 
ρα τροποποιήθηκαν και συμπληρώθηκαν. 

3. Τις διατάξεις των άρθρων 6 (παρ. 1), 7, 8 και 9 του Ν. 
1557/1985 «Γενικός Οικοδομικός Κανονισμός» (Α'210) ό¬ 
πως τροποποιήθηκαν με το άρθρο 13 (παρ. 1,2,3) του Ν. 
1647/1986 «Οργανισμός Κτηματολογίου και Χαρτογρα¬ 
φήσεων Ελλάδος (Ο.Κ.Χ.Ε) και άλλες σχετικές διατάξεις» 
(Α' 141) και το άρθρο 1 (παρ. 3, 4) του Ν. 1772/1988 «Τρο¬ 
ποποίηση διατάξεων του Ν. 1577/1985 «ΓΟΚ» και άλλες 
σχετικές διατάξεις» (Α' 91). 


4. Τις διατάξεις του άρθρου 6 του Ν. 880/1979 «Περί κα¬ 
θορισμού ανωτάτου ορίου συντελεστού δομήσεως 
κ.λ.π.» (Α'58) όπως συμπληρώθηκε με την παρ. Ιγτου άρ¬ 
θρου 6του Ν. 2052/1992 (Α' 94). 

5. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27του Ν. 2081/1992 (Α' 154) καιαντικα- 
ταστάθηκεμετηνπαρ. 2ατου άρθρου 1 του Ν. 2469/1997 
(Α' 38). 

6. Την 60199/2590/1.9.1986 απόφαση του Υπουργού 
Περιβάλλοντος, Χωροταξίας και Δημοσίων Έργων «Έ¬ 
γκριση Γενικού Πολεοδομικού Σχεδίου του Δήμου Παια- 
νίας (Ν. Αττικής)» (Δ' 1062), όπως τροποποιήθηκε με την 
29094/6109/7.8.1997 όμοια απόφαση των Υπουργών 
ΠΕ.ΧΩ.Δ.Ε. και Γεωργίας (Δ'896). 

7. Την 2058/18.7.1997 απόφαση της Δ/νσης Τεχνικών Υ¬ 
πηρεσιών της Νομαρχιακής Αυτοδιοίκησης Ανατολικής 
Αττικής «Καθορισμός οριστικών οριογραμμών των ρεμά¬ 
των των περιοχών των νέων επεκτάσεων του εγκεκριμέ¬ 
νου σχεδίου (Π 7,8 και 9) και Τρίγωνο Λαγού» (Π 5) στο Δή¬ 
μο Παιανίας Αττικής. 

8. Τις 52/1991, 117/1991, 107/1992, 152/1992, 11/1997, 
103/1997, 33/1998, 22/1999 και 48/1999 γνωμοδοτήσεις 
του Δημοτικού Συμβουλίου του Δήμου Παιανίας. 

9. Τις 2/συν.33/10.10.1991, 43/συν.37/14.11.1991 και 
2/συν.2/14.1.1993 γνωμοδοτήσεις του Συμβουλίου Χωρο¬ 
ταξίας Οικισμού και Περιβάλλοντος. 

10. Τις 4/1999,264/1999,322/1999 και 327/1999 γνωμο¬ 
δοτήσεις του Κεντρικού Συμβουλίου Χωροταξίας Οικι¬ 
σμού και Περιβάλλοντος. 

11. Το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του 
Κρατικού Προϋπολογισμού και του οικείου Ο.Τ.Α. 

12. Την 193/2000 γνωμοδότηση του Συμβουλίου της Ε¬ 
πικράτειας, με πρόταση του Υπουργού Περιβάλλοντος 
Χωροταξίας και Δημοσίων Έργων, αποφασίζουμε: 

Άρθρο 1 

Καθορίζονται οι οριογραμμέςτων ρεμάτων που βρίσκο¬ 
νται στην πολεοδομική ενότητα 5 «Τρίγωνο Λαγού» του 
Δήμου Παιανίας (Ν. Αττικής) όπως εγκρίθηκαν από τη 
Δ/νση Τεχνικών Υπηρεσιώντης Νομαρχιακής Αυτοδιοίκη¬ 
σης Ανατολικής Αττικής και φαίνονται με μπλε γραμμή 
στο σχετικό χρωματισμένο πρωτότυπο διάγραμμα σε κλί¬ 
μακα 1:1.000 που θεωρήθηκε από τον Προϊστάμενο της 

Δ/νσης Τοπογραφικών Εφαρμογών με την 13052/2000 
πράξη του και που αντίτυπό του σε φωτοσμίκρυνση δη¬ 
μοσιεύεται με το παρόν διάταγμα. 

Άρθρο 2 

Εγκρίνεταιτο πολεοδομικό σχέδιο της πολεοδομικής ε¬ 
νότητας 5 περιοχής «Τρίγωνο Λαγού» του Δήμου Παια- 
νίας (Ν. Αττικής), με τον καθορισμό οικοδομήσιμων χω¬ 
ρών, οδών, πεζοδρόμων, κοινόχρηστων χώρων, κοινο¬ 
χρήστων χώρων - χώρων πρασίνου, χώρου δημοτικού 
σχολείου -νηπιαγωγείου, παιδικού σταθμού όπως φαίνε¬ 
ται στο διάγραμμα του άρθρου 1. 

Άρθρο 3 

Εγκρίνεται, όπως διατυπώνεται στα επόμενα άρθρα, ο 
πολεοδομικός κανονισμός της περιοχής της οποίας το σχέ¬ 
διο εγκρίνεται με το άρθρο 2 του παρόντος διατάγματος. 

Άρθρο 4 

Στο πρόσωπο των οικοπέδων οικοδομημένων ή μη, επι¬ 
βάλλεται προκήπιο πλάτους τριών (3), τεσσάρων (4), πέ¬ 
ντε (5), έξι (6), οκτώ (8), δώδεκα (12) και δέκα πέντε (15) 
μέτρων και μεταβλητό πλάτους από τρία έως έξι (3-6), ό¬ 
πως φαίνεται στο διάγραμμα του άρθρου 1. 

Άρθρο 5 

1. Στους οικοδομήσιμους χώρους όπως φαίνονται στο 
σχετικό διάγραμμα με αριθμούς 5001, 5003, 5004, 5005 
και 5006 επιτρέπονται οι χρήσεις γενικής κατοικίας όπως 
προσδιορίζονται από το άρθρο 3 του από 23.2.1987 Π. 
Δ/τος (Δ' 166). 

2. Στους λοιπούς οικοδομήσιμους χώρους επιτρέπο¬ 
νται οι χρήσεις αμιγούς κατοικίας όπως προσδιορίζονται 
από το άρθρο 2 του παραπάνω Π. Δ/τος. 

Άρθρο 6 

Τα ελάχιστα όρια εμβαδού και προσώπου καθώς και οι 
λοιποί όροι και περιορισμοί δόμησης των οικοπέδων ορί¬ 
ζονται κατά τομείς I και II, όπως φαίνονται στο διάγραμμα 
του άρθρου 1, ως εξής: 

Α. Τομέας I 

Ελάχιστον πρόσωπο: δέκα (10) μ. 

Ελάχιστο εμβαδόν: διακόσια (200) τ.μ. 

Β. Τομέας II 

1. Ελάχιστο πρόσωπο: δώδεκα (12) μ. 

Ελάχιστο εμβαδόν: τετρακόσια (400) τ.μ. 


2. Κατά παρέκκλιση του προηγουμένου εδαφίου θεω¬ 
ρούνται άρτια και οικοδομήσιμα τα οικόπεδα που κατά 
την δημοσίευση του παρόντος διατάγματος έχουν: 

Ελάχιστον πρόσωπο: δέκα (10) μ. 

Ελάχιστο εμβαδόν:διακόσια (200) τ.μ. 

Γ. Και για τους δύο τομείς I και II ισχύουν τα παρακάτω: 

1. Επιπλέον των προϋποθέσεων της παραγράφου 1 της 
ενότητας Α και των παραγράφων 1 και 2 της ενότητας Β 
απαιτείται όπως: 

α. Στο οικοδομήσιμο τμήμα των οικοπέδων εγγράφεται 
κάτοψη κτιρίου με ελάχιστη επιφάνεια πενήντα (50,00) τ. 
μέτρα και ελάχιστη πλευρά πέντε (5,00) μέτρα και 

β. Τα οικόπεδα δεν δημιουργήθηκαν από κατάτμηση 
που έγινε κατά παράβαση των διατάξεων του από 
22.6.1983 Π.Δ/τος(Δ'284). 

2. Μέγιστο ποσοστό κάλυψης των οικοπέδων: σαράντα 
τοις εκατό (40%) της επιφάνειάςτους. 

3. Συντελεστής δόμησης: έξι δέκατα (0,6). 

4. Μέγιστο επιτρεπόμενο ύψοςτων κτιρίων: εννέα (9,00) 
μέτρα. Πάνω από το μέγιστο επιτρεπόμενο ύψος των κτι¬ 
ρίων επιτρέπεται η κατασκευή στέγης μεγίστου ύψους 
δύο μέτρων (2,00) μέτρων και μέγιστης κλίσης 35%. 

5. Απαγορεύεται η κατασκευή συνεχών εξωστών. 

6. Στα οικόπεδα που έχουν πρόσωπο επίτηςΛεωφ. Λαυ¬ 
ρίου εφαρμόζονται οι διατάξεις του Π.Δ/γματος 209/1998 
(Α’ 169). 

Δ. Νομίμως υφιστάμενες χρήσεις που λειτουργούν κατά 
τη δημοσίευση του παρόντος Π.Δ/τος και δεν επιτρέπονται 
από τις διατάξεις αυτού παραμένουν για δέκα (10) έτη. 

Άρθρο 7 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο- 
σίων'Εργων αναθέτουμε τη δημοσίευση και εκτέλεση του 
παρόντος Διατάγματος. 

Αθήνα, 30 Ιουνίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ ΛΑΛΙΩΤΗΣ 

ΑΠΟΦΑΣΕΙ Σ 

Αριθ. 3910 (2) 

Κήρυξη αναδασωτέας εκτάσεως 3,316 στρεμμάτων, στη 
θέση «αλωνίσματα» Περιφέρειας Δημοτικού Διαμερί¬ 
σματος Παλαιόστανης του Δήμου Πύδνας Νομού Πιε¬ 
ρίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις για διοικητική αποκέντρωση του Ν. 
3200/55 όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/70. 

2. Το άρθρο 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των δα¬ 
σών κλπ.» και ειδικότερα: 

α) Του άρθρου 41 παρ. 1. 
β) Του άρθρου 38 παρ. 1. 

4. Τις διατάξεις του άρθρου 12 παρ. 2 του Ν. 2040/92. 

5. Τις διατάξεις του Ν. 2240/94 «συμπλήρωση διατάξε¬ 
ων για τη Νομ/κή Αυτοδιοίκηση» αρ. 6 παρ. 7. 

6. Του Ν. 2399 (ΦΕΚ 90/Α/27.5.96) «Υλοποίηση της ει¬ 
σοδηματικής πολιτικής έτους 1996 για μισθούς και συ¬ 
ντάξεις». 

7. Τις διατάξεις του Υπουργείου Γεωργίας: 
α) 160417/1180/8.7.80 

β) 182447/3049/24.9.80. 


8) Την αριθ. 24065/17.5.99 απόφαση του Γενικού Γρα- 
ματέα Περιφέρειας Κεντρικής Μακεδονίας. 

9) Την 17/12.6.2000 πρόταση του Δασοπόνου Τζήκα Ε¬ 
λευθερίου περί κηρύξεως αναδασωτέας της αναφερομέ- 
νης στο θέμα εκτάσεως, αποφασίζουμε: 

Κηρύσσουμε αναδασωτέα, με σκοπό τη διατήρηση του 
χαρακτήρα της δασικής εκτάσεως που εκχερσώθηκε πα¬ 
ράνομα από τον Ζέλκα Κων/νο του Δημητρίου, κάτοικο 
Παλαιόστανης, την συνιδιοκτήτη δασική έκταση εμβαδού 
3,316 στρεμμάτων, που βρίσκεται στη θέση «αλωνίσμα¬ 
τα» Περιφέρειας Παλαιόστανης του Δήμου Πύδνας, 
προσδιορίζεται απο τα στοιχεία Α - Β - Γ - Δ - Η - Θ - Α και 
έχει όρια: 

Ανατολικά: Ανάχωμα - Δασική έκταση 
Δυτικά: Αγρός Ζέλκα Κων/νου (ιδίόυ) 

Βόρεια: Ανάχωμα - αγρός Ζέλκα Κων/νου (ιδίου) 

Νότια: Δασική έκταση - αγρός Ζέλκα Κων/νου (ιδίου), 
όπως φαίνεται στο συνημμένο διάγραμμα που αποτελεί 
αναπόσπαστο μέρος της απόφασης αυτής. 

Η αποκατάσταση της δασικής βλαστήσεως θα γίνει με 
φυσική αναγέννηση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 4 Ιουλίου 2000 

Με εντολή Γεν. Γραμματέα Περιφέρειας 
Ο Διευθυντής 
ΝΙΚ. ΠΑΣΧΑΛΟΥΔΗΣ 

